වේදේහ නම් වූ උපාසක එය දැක ධර්ම දේශනාව අවසානයේදී බුදුරජාණන් වහන්සේට පසු දින දනට වඩින ලෙස ආරධනා කළේය. එවිට බුදුරජාණන් වහන්සේ ""උපාසකය භික්ෂුසංඝයා බොහෝ වෙතියි"" වදාළහ.""ස්වාමීනී භික්ෂූන් වහන්සේලා කොපමණක්ද ?""""උපාසකය, ගණනින් නම් සැට අට දහසක් වන්නේය""""ස්වාමීනී, එසේ වී නම් එකඳු වූ සාමණේර නමක්වත් පන්සලේ ඉතිරි නොකොට සියලුම දෙනා සමඟ වැඩම කර මාගේ දන් පිළිගන්නා සේකවා"" යැයි නැවතත් ආරධනා කරන ලදී.